הכל שפיט (תוכנית טלוויזיה)

הכל שפיט היא תוכנית סאטירה שבועית ששודרה בין ה-5 בפברואר ל-30 באפריל 2015 בערוץ הראשון. התוכנית הייתה המשך ל"מהדורת השבט" של אתר "לאטמה". ב-2011, בעקבות מגעים בין צוות לאטמה לרשות השידור להעברת המהדורה לפורמט טלוויזיוני, הוכן עבור הערוץ הראשון פיילוט באורך מלא. באמצע 2012 הבטיחה רשות השידור לכלול את התוכנית בלוח השידורים שלה החל מאוקטובר אותה שנה, כתוכנית שבועית בת חצי שעה בערוץ הראשון, למשך עונה של 13 תוכניות. בעקבות ההבטחה הורחבה המהדורה לשם התאמתה למתכונת הטלוויזיונית והוצאותיה גדלו. חתימת החוזה ומועד תחילת השידורים נדחו שוב ושוב על ידי הנהלת רשות השידור, אך בספטמבר 2014, בעקבות כניסת רשות השידור לפירוק שהוביל להחלפת ההנהלה, אושרה התוכנית לשידור. בנובמבר נחתם חוזה רשמי עם יוצרי "לאטמה" בניגוד למצופה, התוכנית לא נקראה "מהדורת השבט", אלא היוותה מעין "הדור הבא". היא עלתה לשידור ב-5 בפברואר 2015 ושודרה מדי יום חמישי בשעה 21:55 כתוכנית בת חצי שעה במשך 11 שבועות. "הכל שפיט" בהגשת אפרת בוימולד ואושרי כהן הייתה מהדורת חדשות הומוריסטית המסכמת את השבוע, וכוללת מערכונים ושירים, בהשתתפות השחקנים רונית אברהמוף-שפירא ונעם יעקובסון (שכבר שייך למחלקת הדת של הערוץ הראשון) מהקאסט המקורי, וגם הילה סעדה, משה אשכנזי, רוי מילר ואיילת רובינסון. אלחנן אבן חן, שהגיש את "מהדורת השבט", לא משתתף. העורכת הראשית היא קרולין גליק שערכה גם את מהדורת השבט, וגם הכותבים אבישי עברי וטל גלעד שהשתתפו בכתיבת מהדורת השבט, ליד שלושה כותבים חדשים. ב-2020 תוכנית המשך בשם "לאטמה" התחילה בערוץ 20. עוד לפני עלייתה גרמה התוכנית למחלוקת פוליטית כשהערוץ הראשון נאלץ להחליף את הקדימון לתוכנית, שבו הופיעו המילים "אני לא מתנצל", אשר מזוהות עם הבית היהודי והיו עלולות לגרום לבעיות לקראת הבחירות הקרבות לכנסת. מלכתחילה תוכננה התוכנית להיות משודרת ביום שישי בערב, ברצועת השידור בה שודרה התוכנית שיש הרואים בה מקבילתה אשר נחשבה כ"שמאלנית", "היהודים באים". שיבוץ זה עורר ביקורת של דתיים, ובפרט שהשחקן נעם יעקובסון הוא שומר שבת. קרולין גליק מסרה שמועד השידור נקבע חרף התנגדות צוות ההפקה, שמצדו יסיים את העריכה ביום שישי בבוקר ולא יעבוד בשבת כלל. כחמישה ימים לפני תחילת שידור התוכנית, היא שובצה מחדש לימי חמישי בערב עם שידור חוזר בשישי בערב, במקום שידור ראשון בשישי בערב עם שידור חוזר במוצאי שבת. ב-2 באפריל 2015 הועלה לדף הפייסבוק של התוכנית מערכון בו מופיעה בחורה בעלת מבטא אמריקאי, אשר מתחתנת עם בחור מוסלמי, ובהדרגה עוברת מאורח חיים מערבי לאורח חיים מוסלמי, ומוכה על ידי בעלה. סוף המערכון רומז לכך שהיא נרצחה על ידיו, לאחר שסירבה לכך שיינשא לאשה נוספת. בעקבות ביקורת על הסרטון ופנייה מצד רשות השידור, הסרטון הוסר מדף הפייסבוק והוחלט לא לשדרו בתוכנית. שבועיים לאחר מכן ב-16 באפריל 2015, פסלה רשות השידור מערכון נוסף שנקרא "שואה או רבין" שבו הוצג שעשועון טלוויזיה מומצא בו בכל שלב מוצג מציטוט או מושג בפני שני המתמודדים בשעשועון, אשר צריכים לנחש האם הציטוט או המושג קשורים לשואה או ליצחק רבין. לדברי עורך התוכנית, "המטרה של המערכון הייתה להגיד שאנחנו משתמשים בזכר השואה לתאר דברים איומים וקשים, אבל לא היה צריך להשתמש במונחים של יום הזיכרון והשואה כדי לתאר אותם". אפרת בוימולד - משחקת את המגישה שירה. אושרי כהן - משחק את המגיש ירון ועוד דמויות כמו "השופט המזרחי". הילה סעדה - משחקת את מירי רגב, סתיו שפיר. רונית אברהמוף-שפירא - משחקת את חנין זועבי, שרי אריסון, רינה מצליח, זהבה גלאון. משה אשכנזי - משחק את יצחק הרצוג, משה כחלון, אריה דרעי, ברק אובמה, משה גפני, אלי ישי, מושיק גלאמין, רביב דרוקר, השר "אוריה שמלצר", היועץ המשפטי לממשלה, "חזי" מהסביח. נעם יעקובסון - חוזר לשחק את הדמויות מ"מהדורת השבט": בנימין נתניהו, נשיא בג"ץ והשר הפלסטיני "טאוויל פאדיחה". בנוסף להם גם כמה חיקויים חדשים - אביגדור ליברמן, יעקב ליצמן, איימן עודה, נפתלי בנט, ניר ברקת, ברוך מרזל, א-סיסי, אהוד יערי וראובן ריבלין. רוי מילר - משחק את יאיר לפיד, בני גנץ, יעקב איילון, חסן רוחני, השופט רוזנברג, הכתב הפוליטי "אמנון קדמון". איילת רובינסון - משחקת את ציפי לבני, צופית גרנט, יונית לוי, השופטת שולמן, פעילת המחאה הבריטית "איימי בויקוט" אתר האינטרנט הרשמי של הכל שפיט (הקישור אינו פעיל, 18.08.2020) "הכל שפיט", במסד הנתונים הקולנועיים IMDb (באנגלית) "הכל שפיט", באתר אידיבי "הכל שפיט", במסד הנתונים הקולנועיים KinoPoisk (ברוסית) "הכל שפיט", במיזם "אישים" לתיעוד היצירה הישראלית עמוד הפייסבוק של הכל שפיט (כולל כל המערכונים ששודרו) הימנים באים: יותם זמרי מבטיח להציב אלטרנטיבה להומור השמאלני, באתר ‏מאקו‏, 25 בינואר 2015 "הכל שפיט" סוגרת עונה ולא מפסיקה לשיר, באתר ‏מאקו‏, 30 באפריל 2015 ביקורות: השחור והלבן, "הכל שפיט": דמגוגיה חסרת תחכום, באתר ynet, 6 בפברואר 2015 ג'וני דוב, ימין או שמאל: "הכל שפיט" פשוט לא טובה, באתר nrg‏, 6 בפברואר 2015 שמעון כהן, אז מסתבר שאין הומור בימין, אה?, באתר ערוץ 7, 6 בפברואר 2015 עידו ישעיהו‏, דרושה לאטמה: "הכל שפיט" מקרטעת ולא ממוקדת, באתר וואלה, 8 בפברואר 2015 רוית הכט, "הכל שפיט": ימנית, לא מתנצלת - וזה בסדר גמור, באתר הארץ, 8 בפברואר 2015 נתנאל לייפר, ‏ביקורת:אין ימנים מצחיקים!, באתר כיפה, 8 בפברואר 2015 יואב ליפשיץ, "הכל שפיט" לא מתביישת להיות תכנית סאטירה ימנית, באתר הארץ, 11 באפריל 2015 ניב הדס, מדוע תוכניות הסאטירה הימניות לא מצליחות להתרומם, באתר הארץ, 24 באפריל 2015 "הכל שפיט" סוגרת עונה ולא מפסיקה לשיר, באתר ‏מאקו‏, 30 באפריל 2015 (הקישור אינו פעיל, 7/12/19)נתנאל לייפר, ‏פיילוט לאטמה לערוץ 1: כך הכל שפיט אמור היה להיראות, באתר כיפה, 11 בפברואר 2015 לי-אור אברבך, ‏הסכם לשידור תוכנית הסאטירה "לאטמה" בערוץ 1, באתר גלובס, 4 בנובמבר 2014 קדימון הסדרה באתר רשות השידור אלכסנדר כץ, גם יונה לא מתנצל: למה ערוץ 1 גנז פרומו ל'הכל שפיט', ומה הקשר לבחירות, באתר אייס נתנאל לייפר, ‏מקומם: תכנית הסאטירה של לאטמה תשודר בליל שבת, באתר כיפה, כ"ח טבת תשע"ה, 19 בינואר 2015 סערה בעקבות מערכון שנוי במחלוקת של "הכול שפיט", באתר גלובס, 2 באפריל 2015 אביעד קדרון‏, סערת "הכל שפיט": המערכון השנוי במחלוקת לא ישודר, באתר וואלה, 2 באפריל 2015 שגיא בן נון‏, מערכון פסול של "הכל שפיט" קושר בין הסכם אוסלו לשואה, באתר וואלה, 16 באפריל 2015